open-index/open-wikipedia-markdown huggingface dataset:
Hidžābs

[thumb|Sievietes hidžābā [Teherāna|Teherānā, Irānā]]
**Hidžābs** (,  — ‘priekškars’, ‘aizsegs’) ir aizsedzošs galvas un ķermeņa apģērbs, kuru musulmaņu sievietes valkā esot sabiedrībā un atrodoties svešu vīriešu klātbūtnē. Būtībā hidžābs ir lakats, kas nosedz matus, apvijot galvu un kaklu, kā arī pārējo ķermeni, atstājot seju redzamu. Atsevišķos gadījumos par hidžābu sauc arī tādu apģērbu, kas arī aizsedz seju, bet precīzāk šādu apģērbu sauc par nikābu. Hidžābs ir noteikta garderobes daļa islāmticīgajām sievietēm.

## Ārējās saites
Viesienas ciems

**Viesienas ciems** bija administratīvi teritoriāla vienība Madonas rajonā. 1945. gada 1. augustā Madonas apriņķa Viesienas pagastā izveidoja Viesienas ciema padomi. 1949. gada 31. decembrī, pēc pagasta likvidēšanas, ciemu iekļāva Madonas rajonā. 1951. gada 18. jūlijā ciemam pievienoja likvidētās Līderes un Lubejas ciema padomes. Ciemu likvidēja 1977. gada 28. martā, tā teritoriju pievienojot Aronas ciemam un Vestienas ciemam.

## Atsauces
Līderes ciems

**Līderes ciems** bija administratīvi teritoriāla vienība Madonas rajonā. 1945. gada 1. augustā Madonas apriņķa Lubejas pagastā izveidoja Līdēres ciema padomi. 1949. gada 31. decembrī, pēc pagasta likvidēšanas, ciemu iekļāva Madonas rajonā. Ciemu likvidēja 1951. gada 18. jūlijā, tā teritoriju pievienojot Viesienas ciemam. Viesienas ciemu likvidējot 1977. gada 28. martā, kādreizējā Līderes ciema teritorija tika pievienota Aronas ciemam.

## Atsauces
Emma Makeona

**Emma Makeona** (; dzimusi ) ir bijusī Austrālijas peldētāja.

Piedalījusies trijās olimpiskajās spēlēs (, , ). Kopā izcīnījusi 12 medaļas (tai skaitā sešas zelta), individuālajās distancēs — divas zelta, vienu sudraba un vienu bronzas medaļu. Ar 12 olimpisko spēļu medaļām ir medaļām bagātākā Austrālijas sportiste, bet vispār starp peldētājām vairāk olimpisko medaļu ir tikai ASV sportistei Keitija Ledeki — 13. 2020. gada Tokijas olimpiskajās spēlēs izcīnītās septiņas medaļas bija atkārtots rekords vienās olimpiskajās spēlēs sievietēm (Marija Gorohocska  vingrošanā arī izcīnīja septiņas medaļas).

Pasaules čempionātā garajā baseinā izcīnījusi 20 medaļas, tostarp 5 zelta medaļas.

Nākusi no peldētāju ģimenes: brālis Deivids Makeons un tēvs Rons Makeons arī ir startējuši olimpiskajās spēlēs, māte Sūzija — Nāciju Sadraudzības spēlēs.

## Atsauces

## Ārējās saites
Latvijas Sarkanais Krusts

[thumb|400px|Latvijas Sarkanā Krusta valde un žēlsirdīgās māsas Asaru Sarkanā Krusta sanatorijā ([Vaivari, pirms 1925).]]
thumb|300px|Latvijas Sarkanā Krusta Valdes ēka Elizabetes un Skolas ielas stūrī Rīgā (pirms 1930).
[thumb|300px|[Rīgas Sarkanā Krusta slimnīca.]]

**Latvijas Sarkanais Krusts**, (saīsināti **LSK**), ir daļa no Starptautiskās Sarkanā Krusta un Sarkanā Pusmēness kustības, kas dibināts 1918. gada 20. novembrī.

LSK galvenā mītne atrodas Šarlotes ielā 1d Rīgā, tajā ir gandrīz  biedru, 27 LSK komitejas, kas koordinē nodaļu darbu. LSK Jaunatnes organizācijai ir 23 nodaļas reģionos.

## Vēsture
Tūlīt pēc Latvijas valsts pasludināšanas vairāki Latvijā pazīstami mediķi un sabiedriskie darbinieki 1918. gada novembrī parakstīja protokolu par Latvijas Sarkanā Krusta biedrības dibināšanu. Par LSK priekšsēdi kļuva Latviešu strēlnieku Jelgavas apvienotās lazaretes vecākais ārsts Jānis Jankovskis (1876—1925). 1920. gada rudenī pēc viņa iniciatīvas pēc Florensas Naitingeilas skolu parauga nodibināja Žēlsirdīgo māsu skolu, un par tās pirmo direktoru kļuva Latvijas Sarkanā Krusta slimnīcas direktors Aleksandrs Neibergs. Skolā strādāja žēlsirdīgās māsas, kas bija studējušas Londonā, Vīnē un Dānijā. Māsas Marta Celmiņa, Elza Grīvāne, Elza Nulle-Siecenieks un Justīne Kušķe saņēma pasaulē augstāko māsu apbalvojumu — Florensas Naitingeilas ordeni.

1923. gada 10. janvārī Starptautiskā Sarkanā Krusta komiteja uzņēma Latvijas Sarkanā Krusta biedrību Starptautiskā Sarkanā Krusta un Sarkanā Pusmēness biedrību līgā. Latvijas Sarkanā Krusta slimnīcas darbojās Rīgā, Jelgavā, Daugavpilī, Liepājā, Rēzeknē, Smiltenē, Pļaviņās, Ērgļos, Irlavā un Dobelē; veselības kopšanas punkti Alojā, Saldū, Ludzā, Rucavā un Ērgļos; sanatorijas Kalnamuižā, Jūrmalā un Krimuldā, kā arī Latvijas Sarkanā krusta želsirdīgo māsu skola Rīgā.

Pēc Latvijas okupācijas 1940. gadā LSK formāli nelikvidēja, bet gan iekļāva PSRS Sarkanā Krusta un Sarkanā Pusmēness biedrību savienībā.

1991. gada 26. aprīlī LSK XI kongress atjaunoja biedrības darbību, atzīstot to par 1918. gadā dibinātās LSK biedrības saistību un tiesību pārmantotāju. 1991. gada 20. novembrī Starptautiskā Sarkanā Krusta komiteja atzina atjaunoto LSK, un 25. novembrī Starptautiskā Sarkanā Krusta un Sarkanā Pusmēness biedrību federācijas ģenerālā asambleja atjaunoja LSK pilntiesīgu dalību Starptautiskā Sarkanā Krusta un Sarkanā Pusmēness biedrību federācijā.

Attēls:Sarkanā Krusta slimnīca Smiltenē pirms 1940.jpg|Smiltenes Sarkanā Krusta slimnīca
Attēls:Sarkanā Krusta slimnīca Rēzeknē pirms 1940.jpg|Rēzeknes Sarkanā Krusta slimnīca
Jelgavas Sarkanā Krusta slimnīca pirms 1940.jpg|Jelgavas Sarkanā Krusta slimnīca
Attēls:Irlavas slimnīca pēc 1936.jpg|Irlavas Sarkanā Krusta slimnīca


### SKS priekšnieki
* Jānis Jankovskis (1918—1925),
* Kārlis Kasparsons (1925—1929),
* Kārlis Barons (1930—1940),
* Uldis Laucis (1991—2001),
* Valdis Nagobads (2001—2007),
* Olafs Brūvers (2007—2010),
* Valdis Nagobads (2010—2013),
* Viktors Jaksons (2013—2023), 
* Līga Meņģelsone (no 2023).

LSK ģenerālsekretāri: Valdis Nagobads (2007—2010),  Uldis Līkops (no 2013).

## Atsauces

## Ārējās saites
*
Pirātu piedzīvojumi dārzeņu valstībā

**"Pirātu piedzīvojumi dārzeņu valstībā"** (angļu: *The Pirates Who Don't Do Anything: A VeggieTales Movie*) ir 2008. gada ASV animācijas filma, kuras režisors ir Maiks Navrocki. Galvenās lomas ieskaņojuši Fils Višers, Maiks Navrocki, Tims Hodžs, Kems Klārks, Jurijs Loventāls, Lora Džerova un Alans Lī. Šis ir turpinājums 2002. gada filmai "".

Filmas pirmizrāde notika  un tā saņēma dažādus kritiķu novērtējumus, kas kritizēja scenāriju, bet slavēja animāciju. Filma bija kases izgāšanās, pie 15 miljonu budžeta tā nopelnīja tikai 13 miljonus ASV dolāru.

## Ārējās saites
* Oficiālā mājaslapa
Siguldas slimnīca

**Siguldas slimnīca** ir specializēta ārstniecības iestāde, kas atrodas Lakstīgalas ielā 13, Siguldā. Tajā veic plānveida ķirurģisko, ortopēdisko un ginekoloģisko operatīvo ārstēšanu ar akcentu uz mazinvazīvām metodēm, sniedz dzemdību palīdzību, kā arī ambulatoro un stacionāro rehabilitāciju.

## Vēsture
thumb|left|200px|"Villa Lakstīgala" (1905. gads).
1950. gadā izveidojot Siguldas rajonu, Latvijas PSR Veselības aizsardzības ministrija pārcēla bijušo Rīgas apriņķa slimnīcu no Inčukalna uz Siguldas sanatorijas "Villa Lakstīgala" () ēku.
Pēc Siguldas rajona likvidēšanas 1962. gadā tā kļuva par Rīgas rajona centrālo slimnīcu, tika uzbūvēts slimnīcas administratīvais korpuss ar virtuvi un katlu māju, bet 1983. gadā slimnīcas stacionāra ēka.
Pēc 2010. gada slimnīca specializējās bariatriskajā ķirurģijā, īpaši ārvalstu pilsoņiem.

2014. gadā SIA "Rīgas rajona slimnīca" tika pārdēvēta par SIA "Siguldas slimnīca".

## Struktūra
* Uzņemšanas nodaļa
* Dzemdību — ginekoloģijas nodaļa
* Ķirurģijas nodaļa
* 3. un 4. terapeitiska profila nodaļa
* Rehabilitācija un sporta medicīna
* Diagnostika
* Stereotaktiskās radioķiruģijas centrs "Sigulda"
* Ambulatorā nodaļa (poliklīnika)

## Organizācija
SIA "Siguldas slimnīca" kapitāldaļu (100%) īpašnieks ir Siguldas novada pašvaldība. Kapitāldaļu turētāja pārstāvis ir Siguldas novada domes izpilddirektore Jeļena Zarandija.

## Atsauces
Izabella Verta

**Izabella Verta** (; dzimusi ) ir Vācijas jātniece, startē iejādes disciplīnā.

Septiņas reizes piedalījusies olimpiskajās spēlēs (, , , , , , ), kurās izcīnījusi 14 medaļas, tai skaitā astoņas zelta medaļas. Medaļas izcīnītas gan komandu, gan individuālajās iejādes sacensībās katrās olimpiskajās spēlēs, kurās viņa ir startējusi, tādējādi viņa ir vienīgā sportiste, kas izcīnījusi medaļas 7 olimpiskajās spēlēs. I. Verta ir visvairāk medaļu olimpiskajās spēlēs izcīnījusī jātniece. Viņa ir arī deviņkārtējā pasaules čempione, 21 reizi kļuvusi par Eiropas čempioni.

2009. gadā uz sešiem mēnešiem tika diskvalificēta no sacensībām par dopinga došanu zirgam. No 1986. līdz 2001. gadam sacensībās startējusi ar zirgu *Gigolo*, kas tiek uzskatīts par visu laiku izcilāko iejādes zirgu.

## Atsauces

## Ārējās saites
Dmitrijs Kropotkins

**Dmitrijs Kropotkins** (, 1836—1879) bija Krievijas Impērijas valsts darbinieks, kņazs. Hrodnas (1868—1870) un un Harkivas gubernators (1870—1879). Pēc laulībām ar grāfa Aleksandra Borha meitu Olgu Borhu ieguva dzimtas īpašumā Siguldas muižu, kurā lika uzcelt Siguldas Jauno pili.

1879. gadā viņu nogalināja teroristu organizācijas "Narodnaja Voļa" kaujinieks Goldenbergs. Dēls Nikolajs Kropotkins mantoja Siguldas muižu un uzsāka Siguldas kā mūsdienu kūrorta attīstību.

## Atsauces
Nestora pils

**Nestora pils** () bija nozīmīgs mikēniešu civilizācijas centrs. Tiek pieminēta "Odisejā" un "Iliādā" kopā ar "Smilšu Pilu" — Nestora valsti.

Pils paliekas tika atklātas Epano Engilianosa paugurā, kas atrodas  uz dienvidiem no Horas un  uz ziemeļiem no Pilas,  augstumā v.j.l. Saglabāšanās pakāpe šai pilij augstāka, nekā citiem mikēniešu analogiem. Pils ir divstāvu celtne ar palīgtelpām, darbnīcām, pirtīm, akām, pieņemšanas zālēm un savu kanalizācijas sistēmu.

Apdzīvotā vieta pastāvēja vairākus desmitus gadu. Atrasto artefaktu lielākā daļa tiek datēta ar 13. gadsimtu p.m.ē. Pils komplekss gāja bojā ugunsgrēkā ap 1200. gadu p.m.ē.

2016. gada jūnijā arheoloģisko izrakumu vieta tika atvērta apmeklētājiem un tūristiem pēc nojumes un celiņu uzstādīšanas.

## Izrakumi
1912. un 1926. gadā ziemeļos no Navarino līča tika atraktas divas mikēniešu kapenes. Vienās tika atrasti izkrāsoti trauki, bet otrajās agrīnie mikēniešu un hellādas kultūras podi.

Grieķijas arheoloģiskā dienesta arheoloģiskās ekspedīcijas un Sinsinati Universitātes apvienotie spēki 1939. gada 4. aprīlī sāka Engilianosa paugura izrakumus. Jau pirmajā dienā šeit tika atklātas akmens sienu drupas, freskas, mikēniešu keramikas fragmenti un māla plāksnītes.

1939. gada izrakumos tika atrastas ap tūkstoti lineārā B raksta māla plāksnīšu. Iztulkotais teksts norādīja uz to, ka tās ir no valdnieka arhīva.

Otrā pasaules kara laikā sistemātiski izrakumi netika veikti. Tie tika atjaunoti tikai 1952. gadā. No 1952. līdz 1966. gadam pils tika izpētīta arī teritorijā ap akropoli.

2015. gadā Sinsinati Universitātes darbinieki netālu no pils atklāja īpaši bagāta karavīra kapu. Neizlaupītajā mikēnieša kapā, kuru arheologu komanda nodēvēja par "karavīru ar grifonu", tika atrasti zelta gredzeni, bronzas ieroči un daudzi citi vērtīgi mīnojiešu un mikēniešu kultūras artefakti.

Māla plāksnītes ar lineāro B rakstu apstiprināja, ka pils bija mikēniešu Mesēnijas administratīvais, politiskais un un finanšu centrs.

## Atsauces

## Ārējās saites
Toms un Džerijs: Ātrs un briesmīgs

**"Toms un Džerijs: Ātrs un briesmīgs"** () ir 2005. gada ASV animācijas filma, kuras režisors un scenārija autors ir Bills Kops. Filmā galvenās lomas ierunājuši Džons Dimadžo, Robs Polsens, Billijs Vests, Džess Hārnells, Čārlijs Adlers, Džefs Benets, Toms Kenijs, Tresa Maknīla, Nils Ross, Toms Pinto, Dž. Grants Albrehts, Bills Kops, Vikija Luisa, Stīvens Ruts, Čārlijs Šlaters un Rena Naitingeila.

Šī ir trešā priekš mājas kino veidotā Toma un Džerija filma. Tā kopā ar filmu "Toms un Džerijs uz Marsa" (režisors un scenārists arī Bills Kops) veidotas atzīmējot 65. gadadienu kopš kaķa un peles komandas debijas 1940. gadā.

Filmas "Toms un Džerijs: Ātrs un briesmīgs" pirmizrāde atsevišķās ASV pilsētās notika . Vēlāk, , filma tika izdota gan VHS (šī ir pēdējā Toma un Džerija filma, kas izdota šajā formātā), gan DVD formātos, bet  filmu pārizdeva *[[Blu-ray Disc]]* formātā.

## Atsauces

## Ārējās saites
Toms un Džerijs: Pirātu Ūsas

**"Toms un Džerijs: Pirātu Ūsas"** () ir 2006. gada ASV animācijas filma, kuras režisors un scenārija autors ir Skots Džeralds. Filmā galvenās lomas ierunājuši Viljams Hanna, Kevins Maikls Ričardsons, Ketija Najimija, Čārlzs Nelsons Reilijs, Wallace Shawn, Marks Hamils un Dens Kastellaneta. Filmas pirmizrāde notika .

## Ārējās saites
Toms un Džerijs: Riekstkodis

**"Toms un Džerijs: Riekstkodis"** () ir 2007. gada ASV animācijas filma, kuras režisors un scenārija autors ir Spike Brandt. Filmā galvenās lomas ierunājuši Spike Brandt, Viljams Hanna, Tonijs Červons, Džo Aļaskijs, Chantal Strand, Īans Džeimss Korlets, Ketlīna Bāra, Tara Strong, Garijs Krīts, Trevor Devall, Ričards Ņūmens un Marks Olivers. Filmas pirmizrāde notika .

## Atsauces

## Ārējās saites
Ariarna Titmusa

**Ariarna Titmusa** (; dzimusi ) ir austrāliešu peldētāja.

Piedalījusies divās olimpiskajās spēlēs (, ). 2020. gada spēlēs, kas 2021. gadā notika Tokijā, kļuva par divkārtēju čempioni, uzvarot 200 un 400 metru brīvā stila distancēs, vēl izcīnīja sudrabu 800 metru brīvā stila distancē un bronzu 4×200 m stafetē. 2024. gada spēlēs Parīzē arī izcīnīja divas zelta medaļas (400 m brīvā stila distancē un 4×200 m brīvā stila stafetē), kā arī ieguva divas sudraba godalgas (200 un 800 m brīvajā stilā). 2019. gada Pasaules čempionātā garajā baseinā uzvarēja 400 m brīvā stila distancē, kas bija pirmais amerikāņu peldētājas Keitijas Ledeki zaudējums šajā distancē starptautiskajās sacensībās kopš 2013. gada. Kopumā Pasaules čempionātā izcīnījusi četras zelta, divas sudraba un trīs bronzas medaļas.

## Atsauces

## Ārējās saites
Rudijs Gobērs

**Rudijs Gobērs** (; dzimis ) ir Francijas basketbolists, spēlē centra pozīcijā, Francijas basketbola izlases dalībnieks. 2025. gadā spēlē Nacionālās basketbola asociācijas (NBA) klubā Minesotas "Timberwolves", bet visu līdzšinējo NBA karjeru pārstāvējis Jūtas "Jazz". Trīs reizes atzīts par līgas sezonas labāko spēlētāju aizsardzībā (2018, 2019, 2021). Kopā ar Francijas izlasi kļuvis par 2020. un 2024. gada vasaras olimpisko spēļu sudraba medaļas ieguvēju.

Rudijs Gobērs dzimis Senkventīnā, Francijas ziemeļos. Viņa tēvs ir cēlies no Gvadelupas un spēlējis basketbolu koledžā ASV NCAA līgā, bet pēc tam arī profesionālā līmenī Francijā.

## Karjera
Karjeru sācis Francijas klubā *[[Cholet Basket]]*. 2013. gada NBA draftā viņu ar 27. numuru pirmajā kārtā izraudzījās Denveras "Nuggets", taču tiesības uz spēlētāju ieguva Jūtas "Jazz". 2016.—2017. gada sezonā guvis pirmos personiskos apbalvojumus, tika iekļauts NBA simboliskajā otrajā izlasē. Kopumā karjeras laikā trīs reizes (ceturtais spēlētājs līgas vēsturē) atzīts par sezonas labāko spēlētāju aizsardzībā (2018, 2019, 2021), divas reizes piedalījies NBA Visu zvaigžņu spēlē (2020, 2021).

2020. gada martā R. Gobēram tika konstatēta inficēšanās ar COVID-19. Viņš bija pirmais NBA spēlētājs, kas saslimis ar COVID-19. Kad inficēšanās tika konstatēta arī komandas biedram Donovanam Mičelam, NBA pārtrauca sezonu uz vairākiem mēnešiem.

2022. gada 1. jūlijā maiņas darījuma rezultātā tika aizmainīts uz NBA klubu Minesotas "Timberwolves" pret Patriku Beverliju, Maliku Bīzliju, Džerīdu Vanderbiltu, Leandro Bolmaro, kā arī vairākām nākotnes drafta izvēlēm.

### Francijas izlase
Spēlējis Francijas jaunatnes izlasēs, kopš 2012. gadā pieaugušo izlases dalībnieks.

Francijas izlases sastāvā divas reizes Pasaules kausā izcīnīta bronzas medaļa (2014, 2019), bronzas medaļa izcīnīta arī 2015. gada Eiropas čempionātā. Trīs reizes startējis olimpiskajās spēlēs (, , ), 2020. gada olimpiskajās spēlēs Tokijā un 2024. gada spēlēs Parīzē izcīnījis sudraba medaļu.

Atzīts par 2019. gada Francijas labāko basketbolistu.

## Atsauces

## Ārējās saites
Toms un Džerijs satiek Šerloku Holmsu

**"Toms un Džerijs satiek Šerloku Holmsu"** () ir 2010. gada ASV animācijas filma, kuras režisors un scenārija autors ir Spike Brandt un Jeff Siergey. Filmā galvenās lomas ierunājuši Billijs Vests, Maikls Jorks, Malkolms Makdevels, Džons Rijs-Deiviss, Grey DeLisle, Džefs Bergmens, Fils Lāmārs, Gregs Eliss, Jess Harnell, Ričards Makgonagls, Kath Soucie un Toms Kenijs. Filmas pirmizrāde notika .

## Ārējās saites
Toms un Džerijs un Oza burvis

**"Toms un Džerijs un Oza burvis"** () ir 2011. gada ASV animācijas filma, kuras režisors un scenārija autors ir Spike Brandt un Tonijs Červons. Filmā galvenās lomas ierunājuši Spike Brandt, Grey DeLisle, Džo Aļaskijs, Maikls Gogs, Robs Polsens, Tods Stashwick, Frances Conroy, Laraine Newman, Stīvens Sakne un Kath Soucie. Filmas pirmizrāde notika .

## Ārējās saites
Toms un Džerijs: Robins Huds un viņa jautrā pele

**"Toms un Džerijs: Robins Huds un viņa jautrā pele"** () ir 2012. gada ASV animācijas filma, kuras režisors un scenārija autors ir Spike Brandt un Tonijs Červons. Filmā galvenās lomas ierunājuši Spike Brandt, Pauline Little, Džeimijs Bambers, Charles Shaughnessy, Džons Maikls Higinss, Grey DeLisle, Džons Dimaggio, Džo Aļaskijs, Fils Lāmārs, Gregs Eliss, Jess Harnell, Ričards Makgonagls un Clive Revill. Filmas pirmizrāde notika .

## Ārējās saites
Toms un Džerijs: Milzu piedzīvojums

**"Toms un Džerijs: Milzu piedzīvojums"** () ir 2013. gada ASV animācijas filma, kuras režisors un scenārija autors ir Spike Brandt un Tonijs Červons. Filmā galvenās lomas ierunājuši Viljams Hanna, Jūnija fojē, Tomass F. Vilsons, Garrisons Keilors, Pols Rubens, Kath Soucie, Ričards Makgonagls, Grey DeLisle, Jēkabs Bertrāns, Džo Aļaskijs, Fils Lāmārs un Džons Dimaggio. Filmas pirmizrāde notika .

## Ārējās saites
Toms un Džerijs: Pazudušais pūķis

**"Toms un Džerijs: Pazudušais pūķis"** () ir 2014. gada ASV animācijas filma, kuras režisors un scenārija autors ir Spike Brandt un Tonijs Červons. Filmā galvenās lomas ierunājuši Spike Brandt, Kellijas staļļi, Vikijs Lūiss, Džims Kamingss, Laraine Newman, Veins Naits, Dī Bredlijs Beikers, Gregs Eliss, Jess Harnell un Ričards Makgonagls. Filmas pirmizrāde notika .

## Atsauces

## Ārējās saites
Belinda Benčiča

**Belinda Benčiča** (*Belinda Bencic*, ; dzimusi ) ir Šveices tenisiste. Augstāko vietu WTA vienspēļu rangā (4. vieta) sasniegusi 2020. gada martā. Uzvarējusi septiņos WTA vienspēļu un divos dubultspēļu turnīros. 2020. gada vasaras olimpisko spēļu čempione vienspēlēs.

Bērnībā trenējusies pie Martinas Hingisas mātes, 16 gadu vecumā sasniedza junioru pasaules ranga līderes pozīciju. Vienspēļu ranga pirmo simtnieku sasniedza 17 gadu vecumā. 2014. gada ASV atklātajā čempionātā kļuva par jaunāko tenisisti kopš Hingisas (1997. gads), kas sasniegusi ceturtdaļfinālu. 2015. gadā izcīnījusi pirmos vienspēļu turnīrus, nākamajā gadā iekļuva vienspēļu ranga pirmajā desmitniekā. Pēc vairākām sezonām, kurās cīnījusies ar savainojumiem, 2019. gadā sasniedza savu pirmo pusfinālu *[[Grand Slam (teniss)|Grand Slam]]* turnīros (ASV), kvalificējās WTA sezonas noslēguma sacensībām (pusfināls). Benčica Šveices komandas sastāvā divas reizes izcīnījusi uzvaru Hopmaņa kausā (2018, 2019). Piedalījusies  Tokijā, kur kļuvusi par čempioni vienspēlēs un ieguvusi sudraba medaļu dubultspēlēs.

## Statistika
### Vietas ''Grand Slam'' turnīros

|}

## Atsauces

## Ārējās saites
Ma Luns

**Ma Luns** (; dzimis ) ir ķīniešu galda tenisists.

Četras reizes piedalījies vasaras olimpiskajās spēlēs (, , , ). Ir četrkārtējs olimpiskais čempions komandu sacensībās (2012, 2016, 2020, 2024) un divkārtējs čempions individuālajās sacensībās (2016, 2020). Ir pirmais galda tenisists, kas kļuvis par divkārtēju olimpisko čempionu individuālajās sacensībās. Ir medaļām bagātākais galda tenisists starp vīriešiem olimpiskajās spēlēs. Ir trīskārtējs pasaules čempions individuālajās sacensībās (2015, 2017, 2019), kopumā pasaules čempionātā izcīnītas 14 zelta medaļas.

Kopš 2014. gada ir Ķīnas galda tenisa vīriešu komandas kapteinis. Ir piektais galda tenisists starp vīriešiem, kas izcīnījis karjeras *Grand Slam* (uzvara olimpiskajās spēlēs, pasaules čempionātā un pasaules kausā). Bijis pasaules ranga līderis 64 mēnešus, kas ir rekords starp vīriešiem.

## Atsauces

## Ārējās saites
Nestors (mitoloģija)

right|260px|thumb|Nestors ar saviem dēliem Pilā pienes ziedojumu Poseidonam. (Sengrieķu krāteris)
**Nestors** () sengrieķu mitoloģijā ir Pilas valdnieks, Neleja un Hlorīdas dēls.

Kad Hērakls izpostīja Pilu, Nestors izglābās, jo viņu audzināja gerenieši. Pēc Heraklīdu versijas, Hērakls pēc Pilas ieņemšanas atdeva valsti Nestoram pagaidu valdīšanā. Pēc cita stāsta, Hērakls viņu apžēloja, jo tas ieteica Nelejam attīrīt Hēraklu no nešķīstības. Tos gadus, kurus Apollons atņēma Hlorīdas brāļiem, Niobīdiem, viņš tos piešķīra Nestoram, kurš nodzīvoja trīs cilvēku mūžus.

Jaunībā pēc brāļu nāves piedalījās karā pret epejiešiem, nogalināja Muliju un vēl 100 cilvēkus. Pēc Idasa un Linkeja bojāejas vara pār visiem mesēniešiem pārgāja pie Nestora. Apprecēja Anaksibiju, kas dzemdēja bērnus — Pisidiku, Polikastu, Perseju, Stratihu, Aretu, Ehefronu, Pisistratu, Antilohu un Trasimedu (pēc Hesioda Stratiha vietā bija Stratijs, bet Pisistrats netika nosaukts).

Nestors piedalījās Kalidonas medībās, kaujā pret kentauriem (pēc Ovidija), bija viens no argonautiem, kā arī Trojā pie Parīda kenotafa piedalījās skriešanas sacensībās.

Nestors bija viens no nozīmīgākajiem Trojas kara dalībniekiem. Viņš aizsūtīja uz Troju 90 kuģus (pēc citiem datiem 40 kuģus). Iliādā un Odisejā teikts, ka, neskatoties uz savu vecumu, Nestors bija slavens ar savu drošsirdību, nenogurdināmību, baudīja vispārēju mīlestību un cieņu, izceļoties pārējo vidū ar pieredzi un apdomību. Vairāki pētnieki norāda, ka runīgā Nestora tēlu Homērs veidoja ar tādu ironijas pieskaņu.

Atgriešanās no Trojas bija veiksmīga. Keosā viņš uzcēla svētnīcu Atēnai Nedusijai. Odisejā ir stāstīts, kā viņu apciemoja Telemahs.

## Turpmākā tradīcija
Viņa nams un kapa piemineklis, kā arī govju kūts Pilā tika izrādīts šīs pilsētas ciemiņiem. Pilas iedzīvotāji, atceļojot kopā ar Nestoru, Itālijas dienvidos dibināja Metopontu.

### Astronomijā
Par godu Nestoram tika nosaukts 1908. gadā atklātais asteroīds 659 Nestor.

## Atsauces
Oksana Čusovitina

**Oksana Čusovitina** (; dzimusi ) ir krievu tautības Uzbekistānas un Vācijas sporta vingrotāja. Karjeras laikā pārstāvējusi PSRS, Apvienoto komandu (NVS), Uzbekistānu un Vāciju. Starptautiskajās sacensībās sākusi startēt 1989. gadā.

Astoņas reizes piedalījusies olimpiskajās spēlēs (, , , , , , , ), kas ir rekords starp vingrotājām, ir viena no divām vingrotājām, kas olimpiskajās spēlēs pārstāvējusi trīs valstis. Pārstāvot Apvienoto komandu 1992. gadā Barselonā, izcīnīja uzvaru komandu sacensībās, pārstāvot Vāciju 2008. gadā Pekinā, izcīnīja sudraba medaļu atbalsta lēcienā. Čusovitina ir 16 reizes piedalījusies pasaules čempionātā, kur izcīnījusi deviņas medaļas atbalsta lēcienā (rekords individuālajās sacensībās izcīnītajās medaļās vienā disciplīnā), kopā ir trīs zelta, četru sudraba un četru bronzas medaļu ieguvēja pasaules čempionātā.

## Atsauces

## Ārējās saites
Elīdas nome

**Elīdas nome** () ir viena no Rietumgrieķijas perifērijas nomēm, kas atrodas Peloponēsas pussalas rietumos. Ziemeļaustrumos tā robežojas ar Ahajas nomi, austrumos ar Peloponēsas perifērijas Arkādijas nomi, bet dienvidos ar Mesinijas nomi. Rietumos to apskalo Jonijas jūra. Elīdas nomes administratīvais centrs ir Pirga. Elīdas nome iekļauj sevī Elīdas vēsturisko apgabalu, kur atradās tādi senās Grieķijas kultūras centri, kā Elīda, Lepreja, Alifera u.c. Šeit atrodas arī Olimpija, sengrieķu Zeva svētnīca, kur antīkajos laikos atradās Zeva statuja, viens no septiņiem pasaules brīnumiem, kā arī šeit tika rīkotas antīkās olimpiskās spēles, kas kļuva par pamatu mūsdienu Olimpiskajām spēlēm.

## Administratīvais iedalījums
left|220 px|thumb|Elīdas nomes dalījums dēmos
Elīdas nome ir sadalīta septiņās pašvaldībās jeb dēmos:

# Pirgas dēms
# Elīdas dēms
# Andricenas-Krestenas dēms
# Senās Olimpijas dēms
# Zaharo dēms
# Andravidas-Killini dēms
# Piņosas dēms
Nome

220 px|thumb|Grieķijas nomes
**Nome** (prefektūra; gr. *νομοί*, viensk. *νομός*) ir Grieķijas otrā līmeņa administratīvā vienība, kas saskaņā ar Kalikratisa reformām no 2011. gada 1. janvāra ir atcelta. Reformu rezultātā nomes tika pārveidotas par perifērijas vienībām (gr. *περιφερειακές ενότητες*) perifēriju (administratīvo reģionu) sastāvā. Perifērijas vienību robežas kopumā (bet ne vienmēr) sakrīt ar nomju robežām. Pavisam kopā Grieķijā bija 51 nome.
Toms un Džerijs: Villijs Vonka un šokolādes fabrika

**"Toms un Džerijs: Villijs Vonka un šokolādes fabrika"** () ir 2017. gada ASV animācijas filma, kuras režisors un scenārija autors ir Spike Brandt. Filmā galvenās lomas ierunājuši Spike Brandt, JP Karliak, Jess Harnell, Linkolns Melčers, Miks Vingerts, Lori Alans, Džefs Bergmens, Reičela Butera, Keita Higinsa, Dalasas Lovato, Emīlija O'Braiena, Šons Šemels, Kath Soucie, Džims Vords, Odrija Vasiļevska un Laurena Veismana. Filmas pirmizrāde notika .

## Ārējās saites
Toms un Džerijs: Atpakaļ pie Oza

**"Toms un Džerijs: Atpakaļ pie Oza"** () ir 2016. gada ASV animācijas filma, kuras režisors un scenārija autors ir Spike Brandt un Tonijs Červons. Filmā galvenās lomas ierunājuši Grey DeLisle, Džeisons Aleksandrs, Eimija Pembertone, Džo Aļaskijs, Michael J. Gough, Robs Polsens, Tods Stashwick, Frances Conroy, Larains Ņūmens, Stīvens Sakne, Kath Soucie, Endrū Mārtins un Džeimss Monro Igleharts. Filmas pirmizrāde notika .

## Ārējās saites
Stārasts

**Stārasts** (,  — "vecākais") bija Polijas-Lietuvas kopvalsts vidēja ranga dižciltīgais, kurš valdnieka vārdā pārvaldīja  pilsnovadu jeb stārastiju.
Mūsdienās par stārastiem dēvē Polijas apriņķu (*powiat*) pārvaldes vadītājus un Čehijas birģermeistarus.  
Lietuvas seņūnijas vadītāju sauc par seņūnaiti.

## Skatīt arī
* Stārasts (uzvārds)
Sīmons Petešons

**Sīmons Petešons** (; dzimis ) ir zviedru vieglatlēts, kas startē diska mešanas sacensībās, olimpiskās sudraba medaļas ieguvējs.

Pirmo reizi Pasaules čempionātā piedalījās 2017. gadā Londonā, ieņemot 11. vietu. 2018. gada Eiropas čempionātā ieņēma ceturto vietu. 2019. gada Pasaules čempionātā Dohā ieguva devīto vietu. 2021. gada maijā sacensībās Vekšē sasniedza rezultātu 69,48 metri, kas ir viņa personīgais rekords.

 Tokijā ar rezultātu 67,39 m izcīnīja sudraba medaļu, piekāpjoties tikai citam zviedru diska metējam Dānielam Stolam.

## Atsauces

## Ārējās saites
Nikolajs Ķaune

**Nikolajs Ķaune** (dzimis , miris ) bija latviešu pedagogs, rakstnieks un vēsturnieks. Jelgavas valsts skolotāju institūta skolotājs (1934-1939). 

## Dzīvesgājums
Dzimis 1903. gada 25. jūnijā Varakļānos pasta darbinieka ģimenē. Viņa tēvs bija cēlies no Vidzemes, kur pārgājis pareizticībā. 1908. gadā viņa tēvs iegādājās Murmastienas muižas ķieģeļcepli, bet 1913. gadā Murmastienas pienotavu. Nikolajs mācījās Barkavas pagasta skolā, no 1916. gada Biržu (tagad Madonas) elementarskolā, tad Madonas Izglītības biedrības vidusskolā, bet 1922. gadā beidza mācības Rīgas vidusskolā. 
Studēja Latvijas Universitātes Mehānikas fakultātē, tad Filoloģijas un filozofijas fakultātes vēstures nodaļā, vairākas vasaras viņš piedalījās Pieminekļu valdes ekspedīcijās. Bija studentu vienības „Ziemelis“ biedrs.

Līdztekus studijām Ķaune 1927. gadā sāka strādāt par skolotāju Zilupes valsts pamatskolā, tad Aglonas ģimnāzijā. 1929. gadā viņš atgriezās Rīgā, strādāja Pieminekļu valdē, tad Krāslavas Valsts ģimnāzijā. Veica pētījumus bijušajā Krāslavas jezuītu semināra bibliotēkā un Viļņas arhīvā. 

1933. gadā beidza vēstures studijas Latvijas Universitātē un 1934. gada rudenī sāka strādāt Jelgavas valsts skolotāju institūtā un kļuva par Latvijas vēstures institūta līdzstrādnieku. 

Miris 1939. gada 4. aprīlī Jelgavā, apglabāts Jelgavas Pareizticīgo kapos.

## Darbi
thumb|Nikolaja Ķaunes grāmatas "Leišu un poļu laikmets Livonijā" vāks (1936).

* „Austrijas sūtniecības ceļojums caur Kurzemi un Vidzemi 1661. gadā" (Brīvā Zeme, 1929), 
* „Jezuitu ziņas par ticības stāvokli pie latviešiem 16. un 17. g. s." (Brīvā Zeme, 1930), 
* «Garīgās dzīves veidošanās Latgalē" (1934), 
* „Krāslavas seminārs" (1934), 
* „Poļu un leišu laikmets Livonijā" (Valters un Rapa, 1936), 
* „Vecā Jelgava" (Valters un Rapa, 1939), 
* „Veci Jelgavas plāni un skati" (Senatne un Māksla Nr. 3, 1939),  
* „Latgale 18. gadu simtenī" (rokraksts kopdarbam "Latviešu vēsture").

## Apbalvojumi
*  Kr. Barona prēmija (1934)

## Literatūra
* Cand. hist. Nikolajs Ķaune pēdējā gaitā. Latvijas Skola, Nr. 1, 1939.
* Karlsons, Ž. Cand. hist. Nikolajs Ķaune. Latvijas Vēstures Institūta žurnāls, Nr. 2, 1939.

## Atsauces
Julimara Rohasa

**Julimara Andrea Rohasa Rodrigesa** (; dzimusi ) ir Venecuēlas vieglatlēte, startē trīssoļlēkšanas sacensībās. Pasaules rekordiste (15,74 m 2022. gadā), olimpiskā čempione un četrkārtēja pasaules čempione šajā disciplīnā.

Divas reizes piedalījusies olimpiskajās spēlēs (, ). 2016. gada olimpiskajās spēlēs Riodežaneiro izcīnījusi sudraba medaļu, 2020. gada olimpiskajās spēlēs Tokijā ar jaunu pasaules rekordu 15,67 m kļuva par čempioni, kas bija Venecuēlas olimpiskajā vēsturē pirmā zelta medaļa vieglatlētikā. J. Rohasa Pasaules rekordu laboja par 17 cm; iepriekšējais rekords 25 gadus piederēja Inesai Kravecai no Ukrainas. J. Rohasa ir četrkārtēja pasaules čempione stadionā (2017, 2019, 2022, 2023) un trīskārtēja pasaules čempione telpās (2016, 2018, 2022).

2022. gada pasaules čempionātā telpās Serbijas galvaspilsētā Belgradā viņa laboja pašai piederošo pasaules rekordu, sasniedzot 15,74 m atzīmi. Šajā čempionātā viņa otrās vietas ieguvēju Marinu Behu-Romančuku no Ukrainas apsteidza par tieši vienu metru.

## Atsauces

## Ārējās saites
Mentilizovalerāts

**Mentilizovalerāts,** zināms arī kā **validols**, ir izobaldriānskābes un mentola esteris. Tas ir caurspīdīgs eļļains, bezkrāsains šķidrums ar mentola smaržu. Tas ļoti nedaudz šķīst etanolā, bet praktiski nešķīst ūdenī. To izmanto kā pārtikas piedevu (aromatizatoru). To ražo, izmantojot tipisku esterifikācijas reakciju ar parastajiem katalizatoriem, piemēram, HCl vai H2SO4. Esterifikācija ir diezgan lēns process. Parasti to veic vairāk kā 20 stundas 100 ° C temperatūrā vai nedaudz augstāk.

Validols, zāles pret trauksmi, kas ir  aptuveni 25% mentola šķīdums mentilizovalerātā, tiek pagatavots galvenokārt vienkāršotā procesā, kurā pirms skābes katalizētās esterifikācijas mentolu izobaldriānskābei pievieno pārākumā, lai iegūtais estera šķīdums saturētu aptuveni 25% neizreaģējuša mentola. Pēc tam šķīdumu apstrādā ar ūdeni, lai aizvāktu visas skābes katalizatora pēdas, un produkts būtu gatavs lietošanai pārtikā vai farmaceitiskos produktos.

## Lietošana medicīnā
Polijā, Bulgārijā un bijušajās Padomju Savienības valstīs, ieskaitot Krieviju, mentilizovalerātu, kas sajaukts ar aptuveni 25% mentola, pārdod kā anksiolītisku līdzekli ar dažādiem tirdzniecības nosaukumiem, tostarp *Validol*, *Valofin* un *Menthoval*.   

## Atsauces
Šavkats Mirzijojevs

**Šavkats Miromonovičs Mirzijojevs** (, dzimis ) ir bijušās Padomju Savienības un pašreizējās Uzbekistānas politiķis, kopš 2016. gada ir Uzbekistānas prezidents un valsts bruņoto spēku augstākais virspavēlnieks, bet no 2003. līdz 2016. gadam bija Uzbekistānas premjerministrs.

Mirzijojeva prezidentūru raksturo vairāku liberālu reformu īstenošana Uzbekistānas politiskajā un saimnieciskajā iekārtā, ārvalstu kapitālieguldījumu piesaiste, attiecību uzlabošana ar Vidusāzijas kaimiņvalstīm un politieslodzīto atbrīvošana. 2021. gada beigās viņš paziņoja par virkni konstitucionālo reformu, kas ietvēra nāvessoda aizliegumu un cilvēktiesību aizsardzību, kuras tika ratificētas pēc 2023. gada konstitucionālā referenduma ar pārliecinošu 90,6 % balsu vairākumu. Viena no ierosinātajām izmaiņām sākotnēji ietvēra atcelt pusautonomās Karakalpakstānas Republikas tiesības atdalīties no Uzbekistānas, kas 2022. gada jūlijā republikā izraisīja lielus protestus, ko Mirzijojevs nežēlīgi apspieda, bet no pretrunīgi vērtētā priekšlikuma tomēr atteicās.

## Ārējās saites
Mikels Hansens

**Mikels Hansens** (; dzimis ) ir dāņu rokasbumbas spēlētājs. Pašlaik pārstāv Francijas klubu Parīzes "Saint-Germain".

Karjeras laikā spēlējis Dānijā (*GOG Gudme*, *AG København*), Spānijā (*FC Barcelona*) un Francijā (Parīzes "Saint-Germain"). Ir astoņkārtējs Francijas un trīskārtējs Dānijas čempions.

Dānijas izlases sastāvā kļuvis par  čempionu, kopumā četras reizes piedalījies olimpiskajās spēlēs (, , , ). Ir olimpisko spēļu visu laiku rezultatīvākais handbolists. 2019. gadā bija komandas līderis pasaules čempionātā, kurā Dānija pirmoreiz kļuva par čempioniem, šis panākums tika atkārtots pēc diviem gadiem. Ir bijis pasaules čempionāta rezultatīvākais spēlētājs (2011, 2019), turnīra MVP (2013, 2019, 2021). Hansens ir arī Eiropas čempions (2012) un vicečempions (2014).

Trīs reizes (dalīts rekords ar Nikolu Karabatiču) atzīts par gada labāko handbolistu pasaulē (2011, 2015, 2018).

## Atsauces

## Ārējās saites
Pilns bruņojums

**"Pilns bruņojums"** () ir 1987. gada Apvienotās Karalistes un ASV kara drāmas filma, kuras režisors, producents un viens no scenārija autoriem ir Stenlijs Kubriks. Filmā galvenās lomas attēlo Metjū Modains, Lī Ērmijs, Vinsents D'Onofrio un Adams Boldvins. Filmā ir balstīta uz Gustava Hesforda 1979. gada noveles "*The Short-Timers*".

Filma seko līdzi ASV Jūras kājnieku korpusa gaitām treniņnometnē, galvenokārt fokusējoties uz ierindniekiem Džoukeru (Modains) un Pailu (D'Onofrio), kuri ir pakļauti instruktora Hartmana (Ērmijs) pazemojumiem un brutālajai uzvedībai. Filmas otrajā daļā ir paradītas kājnieku gaitas Vjetnamas kara laikā.

Filma tika nominēta Amerikas Kinoakadēmijas balvai kā labākais adaptētais scenārijs.

## Atsauces

## Ārējās saites
Bens Vaits

**Bendžamins Viljams Vaits** (; dzimis ) ir angļu futbolists, spēlē aizsarga pozīcijā, Anglijas futbola izlases dalībnieks. Kopš 2021. gada Vaits pārstāv Anglijas Premjerlīgas komandu ''Arsenal''.

## Karjera
Savu profesionālu karjeru iesācis ''Brighton & Hove Albion'' komandā. Lai iegūtu spēļu praksi, Vaits tika izīrēts ''Newport Country'', ''Peterborough United'' un ''Leeds United''. Ar *Leeds United* komandu Vaits piedalījās visās spēlēs, palīdzot komandai uzvarēt 2019—20. gada Anglijas čempionāta sezonā. Vaits četru sezonu laikā spēlējis Anglijas četrās spēcīgākajās līgās. 2020—21. gada sezonā Vaits tika atzīts par *Brighton & Hove Albion* labāko spēlētāju. 2021. gada jūlijā Vaits pievienojās ''Arsenal''.

Anglijas futbola izlases sastāvā piedalījies 2020. gada Eiropas čempionātā.

## Sasniegumi
**Leeds United**

* Anglijas čempionāts: 2019—20

**Arsenal**

* FA Community Shield: 2023

**Anglijas izlase**

* UEFA Eiropas Čempionāts finālists:2020

**Individuālie sasniegumi**

* ''Newport Country'' sezonas labākais spēlētājs: 2017—18
* ''Leeds United'' sezonas labākais jaunais spēlētājs: 2019—20
* ''Brighton & Hove Albion'' sezonas labākais spēlētājs: 2020—21

## Atsauces

## Ārējās saites
Tomass Partijs

**Tomass Teje Partijs** (, dzimis ) ir Ganas futbolists, spēlē pussarga pozīcijā, pārstāv Ganas futbola izlasi. Kopš 2025. gada Partijs pārstāv Spānijas *[[La Liga]]* komandu *[[Villarreal CF|Villarreal]]*.

Savu profesionālo karjeru Partijs sāka *[[Atletico Madrid]]* sistēmā 2013. gadā. Vēlāk devies īrē uz *[[RCD Mallorca]]* un *[[UD Almería]]*. 2015. gadā atgriezies *Atletico Madrid* komandā ar kuru viņš 2018. gadā uzvarēja UEFA Eiropas līgā un UEFA Superkausā. 2020. gadā viņš par aptuveni 50 miljoniem eiro pievienojās ''Arsenal'' komandai, tādējādi kļūstot par visu laiku dārgāko Ganas futbolistu.

Ganas futbola izlases sastāvā piedalījies divos Āfrikas Nāciju kausos. 2018. un 2019. gadā kļuvis par Ganas gada futbolistu.

## Sasniegumi
**Atlético Madrid**

* Spānijas La Liga: 2020—21
* UEFA Eiropas līga: 2017—18
* UEFA Superkauss: 2018
* UEFA Čempionu līga finālists:2015-16

**Arsenal**

* FA Community Shield: 2023

**Individuālie sasniegumi**

* Ganas gada labākais futbolists: 2018, 2019

## Atsauces

## Ārējās saites
Raja un pēdējais pūķis

**"Raja un pēdējais pūķis"** () ir 2021. gada ASV datoranimācijas fantāzijas piedzīvojumu filma. Filmas režisori ir Dons Holls un Karloss Lopezs Estrada. Scenārija autori ir Kvi Ngujens un Adele Lima, un tas ir balstīts uz Austrumāzijas tradīcijām. Galvenās lomas ieskaņojuši Kelija Mērija Trena, Akvafina, Izaks Vons, Džemma Čana, Denjels De Kims, Benedikts Vongs un Sandra O. Filma ir par cīnītāju princesi, kas meklē pasakaino pēdējo pūķi, ar cerību atjaunot pūķa dārgakmeni, lai uzvarētu ļaunumu un atkal apvienotu ciltis.

Filmas "Raja un pēdējais pūķis" pirmizrāde ASV kinoteātros norisinājās  un tā bija pieejama standarta 2D, 3D, *[[Dolby Cinema]]* un IMAX formātos. Latvijā filmas pirmizrāde notika . Sakarā ar COVID-19 pandēmijas ietekmi uz kino, filma arī uzreiz bija pieejama straumēšanas servisa *[[Disney+]]* *Premier Access* sadaļā.

Filmas starptautiskie kases ieņēmumi ir vairāk kā  ASV dolāru. Tā ir saņēmusi pozitīvas kritiķu atsauksmes, kas slavē animāciju, vizuālo vēstījumu, cīņas ainas, tēlus, skaņu celiņu, balss aktierus un stāstu. Animācijas filma saņēmusi dažādas balvas un nominācijas, tostarp tā ir nominēta 94. Kinoakadēmijas balvai kategorijā "Labākā animācijas filma", šajā pašā kategorijā tā tika arī nominēta 79. Zelta globusa balvai.

## Atsauces

## Ārējās saites
*
Eduārs Mendī

**Eduārs Osoke Mendī** (, dzimis ) ir Francijā dzimis Senegālas futbolists, spēlē vārtsarga pozīcijā, Senegālas futbola izlases dalībnieks. Kopš 2023. gada Mendī pārstāv Saūda Arābijas profesionālā līgas komandu ''Al Ahli''.

Viņa brālēns ir Francijas izlases futbolists Ferlāns Mendī.

## Karjera
Savu karjeru sācis ''Le Havre'' akadēmijā. 2011. gadā pievienojies trešās divīzijas komandai ''Cherbourg''. 2014. gadā ticis atbrīvots no komandas, pēc kā gandrīz beidzis savu spēlētāja karjeru. Tomēr 2015. gadā pievienojies Marseļas "''Olympique''" rezerves komandai. Vēlāk nākamās sezonas pavadījis ''Reims'' un ''Rennes'' komandās. 2020. gadā Mendī pievienojās ''Chelsea'' komandai. Mendī kļuva par komandas pamatvārtsargu. Savā pirmajā sezonā Mendī aizvadīja 16 sausās spēles Premjerlīgā, kā arī 9 sausās spēles UEFA Čempionu līgā. Togad Mendī kļuva arī par Čempionu līgas uzvarētāju. Viņš kļuva par pirmo Āfrikas futbolistu, kurš tika atzīts par sezonas labāko vārtsargu gan UEFA, gan FIFA vērtējumā. 2023. gada vasarā pārcēlies uz Saūda Arābijas komandu ''Al Ahli''.

Senegālas futbola izlases sastāvā piedalījies 2019. gada Āfrikas Nāciju kausā.

## Sasniegumi
**Reims**

* Francijas Ligue 2: 2017—18

**Chelsea**

* UEFA Čempionu līga: 2020—21
* UEFA Superkauss: 2021
* FIFA Klubu Pasaules kauss: 2012

**Al Ahli**
* Saūda Arābijas Superkauss: 2025
* AFC Čempionu līga: 2024–25
**Senegāla**
 
* Āfrikas Nāciju Kauss: 2021, 2025, finālists:2019.

## Atsauces

## Ārējās saites
Hakīms Zijāšs

**Hakīms Zijāšs** (, *Hakim Ziyech*; dzimis ) ir Nīderlandē dzimis Marokas futbolists, spēlē pussarga pozīcijā, Marokas futbola izlases dalībnieks. Kopš 2025. gada Ziješs pārstāv Marokas komandu *[[Wydad AC|Wydad]]*.

## Karjera
Savu karjeru Zijāšs sāka Nīderlandes komandā ''Heerenveen''. 2014. gadā pievienojās *[[FC Twente]]*, savukārt pēc diviem gadiem Zijāšs pārcēlās uz vienu no Nīderlandes spēcīgākajiem klubiem — Amsterdamas "''Ajax''". 2018—19. gada sezonā Zijāšs guva 16 vārtus un atdeva 13 rezultatīvas piespēles *[[Eredivisie]]* turnīrā, kas ir viņa visrezultatīvākā sezona. 2020. gadā viņš pievienojās ''Chelsea''. Savā pirmajā sezonā uzvarēja UEFA Čempionu līgā.

Marokas futbola izlases sastāvā piedalījies 2018. un 2022. gada FIFA Pasaules kausā, kā arī 2019. un 2023. gada Āfrikas Nāciju kausā.

## Sasniegumi
**Ajax**

* Eredivisie: 2018—19
* KNVB beker: 2018—19
* Johan Cruijff Schaal: 2019

**Chelsea**

* UEFA Čempionu līga: 2020—21
* UEFA Superkauss: 2021
* FIFA Klubu Pasaules kauss: 2021

**Galatasaray**

* Turcijas Superlīga: 2023—24
* Turcijas Superkauss: 2023

**Individuālie sasniegumi**

* Eredivisie labākais spēlētājs: 2015—16, 2017—18, 2018—19
* ''Heerenveen'' gada labākais spēlētājs: 2013—14
* ''Twente'' gada labākais spēlētājs: 2014—15
* ''Ajax'' gada labākais spēlētājs: 2017—18, 2018—19, 2019—20

## Atsauces

## Ārējās saites
Venezia FC

***Venezia Football Club***, biežāk saukts vienkārši par ***Venezia***, ir profesionāls Itālijas futbola klubs no Venēcijas Veneto reģionā. Klubs ir dibināts 1907. gadā. Lielāko daļu savas vēstures klubs ir aizvadījis divās Itālijas futbola augstākajās līgās. Pašlaik *Venezia* spēlē B sērijā.

*Venezia* lielākais sasniegums ir uzvara Itālijas kausa 1940.–1941. gada sezonā.

## Sasniegumi

* **[[Itālijas kauss futbolā|Itālijas kauss]]**
** Čempioni (1): 1940–41

* '''B sērija'''
** Čempioni (2): 1960–61, 1965–66
** Vicečempioni (3): 1938–39, 1948–49, 1997–98
* **C sērija/C1 sērija**
** Čempioni (3): 1935–36, 1955–56, 2016–17
** Vicečempioni (1): 1990–91
* **C2 sērija**
** Čempioni (1): 2005–06
** Vicečempioni (1): 1987–88
* **D sērija**
** Čempioni (2): 1982–83, 2011–12
** Vicečempioni (1): 1978–79

## Ārējās saites

*
Natokināze

**Natokināze** ir japāņu tradicionālajā ēdienā nato esošs enzīms. Natokināze veidojas nato ražošanas laikā sojas pupiņas fermentējot ar *Bacillus subtilis natto* 14—18 stundas 40 °C temperatūrā. Dažādās publikācijās natokināze saukta arī par nato ekstraktu, *subtilisin NAT* un fermentētām sojas pupiņām, tomēr par natokināzi uzskatāms tikai fermentēšanā radies enzīms.

## Farmakoloģiskās īpašības

1987. gadā Hirojuki Sumi atklāja, ka nato sastāvā ir potenciālais fibrinolītiskais enzīms natokināze. Kopš atklāšanas brīža natokināze iekļauta vairākos pētījumos Japānā, Dienvidkorejā, Ķīnā un ASV. Šobrīd natokināzes fibrinolītiskā iedarbība un citas īpašības atzītas arī rietumu kultūrā.
Pierādīta natokināzes:

* fibrinolītiskā iedarbība;
* antihipetertensijas iedarbība;
* aterosklerozes risku mazināšana;
* lipīdu pazeminošā spēja;
* neiroprotektīvā iedarbība;
* trombozes novēršanas un prevencijas iedarbība;
* asinsspiediena samazinošanā iedarbība;
* endotēlija darbības veicināšana;
* asinsrites uzlabojošā iedarbība.

Natokināzes sirds un asinvadu slimību riska samazinošā farmakoloģiskā iedarbība ir unikāla, jo patlaban nav atklāts neviens cits iekšķīgi lietojams dabīgas izcelsmes produkts ar izpētītu drošības profilu un potenciālu uz ilgtermiņa kardiovaskulārā riska izvērtējumu. Pētījumi Japānā parādīja, ka liela nato daudzuma lietošana uzturā ir saistīta ar kopējās sirds un asinsvadu slimību mirstības samazināšanos, un jo īpaši išēmisko sirds slimību mirstības riska samazinājumu.
Neskatoties uz nato vairāk nekā 2000 gadu seno vēsturi, korelācija ar natokināzi un sirds un asinsvadu slimību riska samazināšanu ir nozīmīga un daudzsološa.

## Pieejamība

Mūsdienās natokināze ir ieguvusi lielu popularitāti Āzijas valstīs un ASV, kur ņemta vērā tās labvēlīgā iedarbība uz sirds un asinsvadu veselību. Palielinās pētījumu skaits, kas nosaka natokināzes farmakoloģisko iedarbību un uzlabo natokināzes ražošanu. Neskaitot tradicionālo Japānas ēdienu, natokināze pieejama arī dažādos farmaceitiskās rūpniecības produktos, piemēram, uztura bagātinātāji. Komerciāli pieejamajos produktos natokināze tiek standartizēta kā fibrīna noārdīšanās vienība (FV).

## Atsauces
Joahims Andersens

**Joahims Andersens** (, dzimis ) ir Dānijas futbolists, spēlē aizsarga pozīcijā, Dānijas futbola izlases dalībnieks. Kopš 2024. gada Andersens pārstāv Anglijas Premjerlīgas komandu *[[Fulham FC|Fulham]]*.

## Karjera
Savu profesionālo karjeru sācis Nīderlandes komandā *[[FC Twente]]*. 2017. gadā pievienojies Itālijas ''Serie A'' komandai ''Sampdoria'', savukārt pēc diviem gadiem Andersens par aptuveni 30 miljoniem eiro pārcēlās uz Francijas komandu Lionas "Olympique". 2020—21. gada sezonu pavadījis īrē Anglijas Premjerlīgas komandā ''Fulham'', tomēr Andersens nespēja palīdzēt komandai noturēties Premjerlīgā. 2021. gadā viņš pievienojās Premjerlīgas komandai ''Crystal Palace''.

Dānijas futbola izlases sastāvā piedalījies 2020. gada Eiropas čempionātā un 2022. gada FIFA Pasaules kausā.

## Atsauces

## Ārējās saites
Konors Koudijs

**Konors Deivids Koudijs** (; dzimis ) ir angļu futbolists, spēlē aizsarga pozīcijā, Anglijas futbola izlases dalībnieks. Kopš 2023. gada Koudijs pārstāv Anglijas Premjerlīgas komandu ''Leicester City''.

## Karjera
Savu karjeru sācis *[[Liverpool FC]]* komandā, tomēr galvenajā komandā aizvadījis tikai vienu spēli. Ticis izīrēts ''Sheffield United''. 2014. gadā pievienojies ''Huddersfield Town''. Pēc gada pievienojies *[[Wolverhampton Wanderers]]*. 2017—18. gada sezonā kļuvis arī par komandas kapteini. 2022. gadā uz īres tiesībām pievienojies ''Everton''.

Anglijas futbola izlases sastāvā piedalījies 2020. gada Eiropas čempionātā.

## Sasniegumi
**Wolverhampton Wanderers**

* Anglijas čempionāts: 2017—18

**Anglija U17 Izlase**

* UEFA Eiropas U17 čempionāts: 2010

**Anglijas izlase**

* UEFA Eiropas čempionāts finālists: 2020

## Atsauces

## Ārējās saites
Lūkass Klostermanis

**Lūkass Manuels Klostermanis** (; dzimis ) ir Vācijas futbolists, spēlē aizsarga pozīcijā, Vācijas futbola izlases dalībnieks. Kopš 2014. gada Klostermanis pārstāv Vācijas Bundeslīgas komandu *[[RB Leipzig]]*.

Vācijas futbola izlases sastāvā piedalījies 2016. gada vasaras olimpiskajās spēlēs un 2020. gada Eiropas čempionātā.

## Sasniegumi
**RB Leipzig**

* Vācijas kauss: 2021—22, 2022—23
* DFL-Supercup: 2023

**Vācija**

* Olimpiskās spēlēs: sudraba medaļa, 2016

## Ārējās saites
Parīzes Saklē Universitāte

**Parīzes Saklē Universitāte** (), ir publiska pētniecības universitāte, kas atrodas Parīzē, Francijā.

Universitāte ir ieguvusi īpašu reputāciju matemātikā.  Pasaules universitāšu akadēmiskajā reitingā (ARWU) 2020. gadā tā ierindojās 14. vietā, bet matemātikā tā ierindojās 1. vietā pasaulē, kā arī 9. vietā fizikā (pirmā Eiropā). 

Kopš 2023. gada oktobra universitāte ir IPSA partneris dubulto grādu iegūšanai kosmosa jomā.
## Atsauces
Džeimss Tomkinss

**Džeimss Olivers Čārlzss Tomkinss** (, dzimis ) ir Anglijas futbolists, spēlē aizsarga pozīcijā.

Spēlējis ''West Ham United'' un ''Derby County'' un ''Crystal Palace'' komandās.

Pārstāvējis Lielbritānijas futbola izlasi 2012. gada vasaras olimpiskajās spēlēs.

## Ārējās saites
Raiens Freizers

**Raiens Freizers** (, dzimis ) ir skotu futbolists, spēlē pussarga pozīcijā, Skotijas futbola izlases dalībnieks. Kopš 2024. gada Freizers pārstāv Anglijas Premjerlīgas komandu ''Southampton''. Iepriekš Freizers ir spēlējis Skotijas komandā *[[Aberdeen FC]]* un Anglijas komandās ''Bournemouth'', ''Ipswich Town'' un *[[Newcastle United FC|Newcastle United]]*.

Skotijas futbola izlases sastāvā ir piedalījies 2020. gada Eiropas čempionātā.

## Sasniegumi
**Bournemouth**

* Anglijas čempionāts: 2014—15

## Ārējās saites
Grānts Henlijs

**Grānts Kempbels Henlijs** (, dzimis ) ir skotu futbolists, spēlē aizsarga pozīcijā, Skotijas futbola izlases dalībnieks. Kopš 2017. gada Henlijs pārstāv Anglijas čempionāta komandu *[[Birmingham City FC|Birmingham City]]*.

## Karjera
Savas pirmās septiņas sezonas Henlijs pavadīja Anglijas komandā *[[Blackburn Rovers]]*, kur kopš 2014. gada bija arī kapteinis. 2016. gadā viņš pievienojās Anglijas čempionāta komandai ''Newcastle United'', kur gan pavadīja tikai vienu sezonu, līdz pievienojās ''Norwich City''. 2018—19. gada sezonā kļuva arī par komandas kapteini.

Skotijas futbola izlases sastāvā piedalījies 2020. un 2024. gada Eiropas čempionātā.

## Sasniegumi
**Newcastle United**

* Anglijas čempionāts: 2016—17

**Norwich City**

* Anglijas čempionāts: 2018—19, 2020—21

## Atsauces

## Ārējās saites
Dens Goslings

**Denjels Goslings** (, dzimis ) ir angļu bijušais futbolists, spēlēja pussarga pozīcijā. Kopš 2024. gada Goslings ir Anglijas komandas *[[Watford FC|Watford]]* U-21 komandas trenera asistents.

Spēlējis ''Plymouth Argyle'', ''Everton'', ''Newcastle United'', ''Blackpool'', ''Bournemouth'', *[[Watford FC|Watford]]* un *[[Notts County F.C.|Notts County]]*.

## Sasniegumi
**AFC Bournemouth**

* Anglijas čempionāts: 2014—15

## Ārējās saites
Moskvič-2141

thumb|270px|''Moskvič-2141'' (2009. gada attēls)
***Moskvič-2141*** (, eksporta nosaukums Eiropā ***ALEKO*** no krievu saīsinājuma **'АЛЕКО**' (***А'''втозавод '''Ле'''нинского '''Ко'''мсомола'')), ir [[Padomju Savienība|PSRS]] un [[Krievija]]s [[vieglā automašīna]], kas tika ražota no 1986. līdz 1997. gadam [[Moskvič (rūpnīca)|Ļeņina komjaunatnes vārdā nosauktajā rūpnīcā]] (''Автомобильный завод имени Ленинского Комсомола'', АЗЛК). Šī ir ''Moskvič'' automašīnu ceturtā paaudze, kas dažādu apstākļu rezultātā neieguva pati savu dzinēju sēriju, tādēļ tika komplektēta ar iepriekšējās paaudzes modeļu dzinējiem.

1997. gadā automašīnas modelis ieguva jaunu priekšējās daļas izskatu un tika nokomplektēts ar ''[[Renault]]'' dzinējiem, kā arī pārsaukts par ***Svjatogor**' (*Святогор*). Automašīnas pēc rūpnīcas konveijera apturēšanas 2002. gadā vēl tika komplektētas no saražotajām detaļām līdz pat 2006. gadam.

## Atsauces

## Ārējās saites